ระเบียบกระทรวงศึกษาธิการระเบียบกระทรวงศึกษาธิการว่าด้วยการจัดการศึกษาและการประเมินผลการเรียนตามหลักสูตรประกาศนียบัตรวิชาชีพพุทธศักราช ๒๕๕๖ ตามที่ได้มีประกาศกระทรวงศึกษาธิการเรื่อง ให้ใช้หลักสูตรประกาศนียบัตรวิชาชีพ พุทธศักราช ๒๕๕๖ ลงวันที่ ๒๑ พฤษภาคมพ.ศ. ๒๕๕๖ และระเบียบกระทรวงศึกษาธิการว่าด้วยการจัดการศึกษาและการประเมินผลการเรียนตามหลักสูตรประกาศนียบัตรวิชาชีพพุทธศักราช ๒๕๕๖ พ.ศ. ๒๕๕๖ ลงวันที่ ๒๗ กันยายน พ.ศ. ๒๕๕๖เพื่อประโยชน์ในการจัดการศึกษาตามมาตรฐานคุณวุฒิอาชีวศึกษาระดับประกาศนียบัตรวิชาชีพ พ.ศ. ๒๕๕๖ นั้นเพื่อให้การจัดการศึกษาและการประเมินผลการเรียนตามหลักสูตรประกาศนียบัตรวิชาชีพพุทธศักราช ๒๕๕๖ มีประสิทธิภาพและมีประสิทธิผลยิ่งขึ้นจึงสมควรปรับปรุงระเบียบกระทรวงศึกษาธิการ ว่าด้วยการจัดการศึกษาและการประเมินผลการเรียนตามหลักสูตรประกาศนียบัตรวิชาชีพพุทธศักราช ๒๕๕๖ พ.ศ. ๒๕๕๖อาศัยอำนาจตามความในมาตรา๘ และมาตรา ๑๗ แห่งพระราชบัญญัติระเบียบบริหารราชการกระทรวงศึกษาธิการ พ.ศ. ๒๕๔๖รัฐมนตรีว่าการกระทรวงศึกษาธิการ โดยคำแนะนำของคณะกรรมการการอาชีวศึกษาในการประชุมครั้งที่ ๔/๒๕๕๙ เมื่อวันที่ ๕ เมษายน ๒๕๕๙ จึงวางระเบียบไว้ ดังต่อไปนี้ข้อ๑ ระเบียบนี้เรียกว่า ระเบียบกระทรวงศึกษาธิการว่าด้วยการจัดการศึกษาและการประเมินผลการเรียนตามหลักสูตรประกาศนียบัตรวิชาชีพ พุทธศักราช ๒๕๕๖ข้อ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ให้ยกเลิกระเบียบกระทรวงศึกษาธิการว่าด้วยการจัดการศึกษาและการประเมินผลการเรียนตามหลักสูตรประกาศนียบัตรวิชาชีพพุทธศักราช ๒๕๕๖ พ.ศ. ๒๕๕๖ ลงวันที่ ๒๗ กันยายน ๒๕๕๖บรรดาระเบียบข้อบังคับหรือคำสั่งอื่นใดในส่วนที่กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ ให้ใช้ระเบียบนี้แทนข้อ๔ ให้ใช้ระเบียบนี้บังคับแก่สถานศึกษาที่จัดการศึกษาตามหลักสูตรประกาศนียบัตรวิชาชีพพุทธศักราช ๒๕๕๖ข้อ๕ ในระเบียบนี้หลักสูตร หมายความว่า หลักสูตรประกาศนียบัตรวิชาชีพพุทธศักราช ๒๕๕๖ประกาศนียบัตรวิชาชีพ หมายความว่า การศึกษาตามหลักสูตรประกาศนียบัตรวิชาชีพพุทธศักราช ๒๕๕๖ หลังจากจบการศึกษาระดับมัธยมศึกษาตอนต้น หรือเทียบเท่าใช้อักษรย่อว่า ปวช.สถานศึกษา หมายความว่าวิทยาลัยหรือสถานศึกษาที่เรียกชื่ออย่างอื่นของรัฐและเอกชนที่จัดการศึกษาตามหลักสูตรนี้หัวหน้าสถานศึกษา หมายความว่าผู้อำนวยการวิทยาลัยหรือหัวหน้าสถานศึกษาที่เรียกชื่ออย่างอื่นของรัฐและเอกชนที่จัดการศึกษาตามหลักสูตรนี้หน่วยงานต้นสังกัด หมายความว่าหน่วยงานที่มีสถานศึกษาที่จัดการศึกษาตามหลักสูตรนี้อยู่ในสังกัดหรือในความควบคุมดูแลผู้เข้าเรียน หมายความว่า ผู้มาสมัครเข้าเรียนในสถานศึกษาหรือสมัครฝึกอาชีพกับสถานประกอบการที่ยังไม่ได้ขึ้นทะเบียนเป็นนักเรียนนักเรียน หมายความว่าผู้ที่ได้ขึ้นทะเบียนเป็นนักเรียนตามหลักสูตรนี้ภาคเรียน หมายความว่าช่วงเวลาที่สถานศึกษาเปิดทำการสอน โดยกำหนดให้ ๑ ปีการศึกษาแบ่งออกเป็น ๒ ภาคเรียนภาคเรียนละ ๑๘ สัปดาห์ภาคเรียนฤดูร้อน หมายความว่าช่วงเวลาที่สถานศึกษาเปิดทำการสอนในช่วงปิดภาคเรียนตามระเบียบกระทรวงศึกษาธิการว่าด้วยการเปิดภาคเรียนฤดูร้อนในสถานศึกษาของกระทรวงศึกษาธิการและในช่วงปิดภาคเรียนกลางปีโดยอนุโลมสถานประกอบการ หมายความว่า บริษัท ห้างหุ้นส่วนร้าน รัฐวิสาหกิจ หน่วยงานของรัฐและเอกชนทั้งในประเทศและต่างประเทศที่ร่วมมือกับสถานศึกษาเพื่อจัดการอาชีวศึกษาผู้ปกครอง หมายความว่า บิดา มารดาและบุคคลอื่นที่ทำหน้าที่ปกครองดูแลและให้ความอุปการะแก่นักเรียนและให้คำรับรองแก่สถานศึกษาหรือสถานประกอบการว่าจะปกครองดูแลความประพฤติของนักเรียนในระหว่างที่เรียนอยู่ในสถานศึกษาและฝึกประสบการณ์ทักษะวิชาชีพในสถานประกอบการหรือฝึกอาชีพในการศึกษาระบบทวิภาคีการศึกษาในระบบ หมายความว่าการจัดการศึกษาวิชาชีพที่เน้นการศึกษาในสถานศึกษาเป็นหลัก โดยมีการกำหนดจุดมุ่งหมายวิธีการศึกษา หลักสูตร ระยะเวลาการวัดและการประเมินผลที่เป็นเงื่อนไขของการสำเร็จการศึกษาที่แน่นอนการศึกษานอกระบบ หมายความว่าการจัดการศึกษาวิชาชีพที่มีความยืดหยุ่นในการกำหนดจุดมุ่งหมาย รูปแบบ วิธีการศึกษาระยะเวลา การวัดและการประเมินผลที่เป็นเงื่อนไขของการสำเร็จการศึกษาโดยเนื้อหาและหลักสูตรจะต้องมีความเหมาะสมและสอดคล้องกับสภาพปัญหาและความต้องการของบุคคลแต่ละกลุ่มการศึกษาระบบทวิภาคี หมายความว่าการจัดการศึกษาวิชาชีพที่เกิดจากข้อตกลงระหว่างสถานศึกษากับสถานประกอบการในเรื่องการจัดหลักสูตร การเรียนการสอนการวัดและการประเมินผลโดยนักเรียนใช้เวลาส่วนหนึ่งในสถานศึกษาและเรียนภาคปฏิบัติในสถานประกอบการผู้ควบคุมการฝึก หมายความว่าผู้ที่สถานประกอบการมอบหมายให้ทำหน้าที่ประสานงานกับสถานศึกษาในการจัดการศึกษาระบบทวิภาคีและรับผิดชอบดูแลการฝึกอาชีพของนักเรียนในสถานประกอบการครูฝึก หมายความว่า ผู้ทำหน้าที่สอน ฝึกอบรมนักเรียนในสถานประกอบการ ตามหลักเกณฑ์ที่คณะกรรมการการอาชีวศึกษากำหนดครูนิเทศก์ หมายความว่าครูที่สถานศึกษามอบหมายให้ทำหน้าที่นิเทศให้คำปรึกษาแนะนำแก่นักเรียนที่ฝึกอาชีพและฝึกประสบการณ์ทักษะวิชาชีพครูที่ปรึกษา หมายความว่าครูที่สถานศึกษามอบหมายให้ทำหน้าที่ให้คำแนะนำ ให้คำปรึกษาติดตามผลการเรียนและตักเตือนดูแลความประพฤติของนักเรียนมาตรฐานวิชาชีพ หมายความว่าข้อกำหนดด้านสมรรถนะวิชาชีพ เพื่อใช้เป็นเกณฑ์ในการกำกับดูแลตรวจสอบและประกันคุณภาพผู้สำเร็จการศึกษาการประเมินมาตรฐานวิชาชีพ หมายความว่าการทดสอบความรู้ ความสามารถ ตลอดจนลักษณะนิสัยในการปฏิบัติงานตามมาตรฐานวิชาชีพโดยใช้เครื่องมือที่เหมาะสมซึ่งกำหนดเกณฑ์การตัดสินไว้ชัดเจนพร้อมทั้งจัดดำเนินการประเมินภายใต้เงื่อนไขที่เป็นมาตรฐานคณะกรรมการประเมินมาตรฐานวิชาชีพ หมายความว่าคณะกรรมการผู้ทำหน้าที่รับผิดชอบในการอำนวยการติดตามและกำกับดูแลการประเมินมาตรฐานวิชาชีพของนักเรียนในสถานศึกษาข้อ๖ ให้เลขาธิการคณะกรรมการการอาชีวศึกษารักษาการให้เป็นไปตามระเบียบนี้ และให้มีอำนาจตีความและวินิจฉัยปัญหาเกี่ยวกับการปฏิบัติตามระเบียบนี้หมวด ๑สภาพนักเรียน ส่วนที่ ๑พื้นความรู้และคุณสมบัติของผู้เข้าเรียน ข้อ๗ ผู้เข้าเรียน ต้องมีพื้นความรู้สำเร็จการศึกษาไม่ต่ำกว่าระดับมัธยมศึกษาตอนต้นหรือเทียบเท่าความในข้อนี้ไม่ใช้บังคับสำหรับผู้ที่เรียนเป็นบางเวลา บางรายวิชาหรือบางส่วนของรายวิชาโดยไม่นับจำนวนหน่วยกิตมารวมเพื่อตัดสินการสำเร็จการศึกษาตามหลักสูตรและรับประกาศนียบัตรวิชาชีพข้อ๘ ผู้เข้าเรียนต้องมีคุณสมบัติดังต่อไปนี้(๑)มีความประพฤติเรียบร้อย(๒)มีสุขภาพร่างกายแข็งแรงไม่เป็นอุปสรรคต่อการเรียน(๓)มีภูมิลำเนาเป็นหลักแหล่งโดยมีทะเบียนบ้านฉบับเจ้าบ้านหรือมีหลักฐานของทางราชการในลักษณะเดียวกันมาแสดง(๔)มีความเคารพ เลื่อมใส ศรัทธาต่อสถาบันชาติ ศาสนา และพระมหากษัตริย์ด้วยความบริสุทธิ์ใจ(๕)มีเจตคติที่ดีต่อการปกครองระบอบประชาธิปไตยอันมีพระมหากษัตริย์ทรงเป็นประมุข(๖)สำหรับผู้เข้าเรียนการศึกษาระบบทวิภาคีในวันทำสัญญาการฝึกอาชีพต้องมีอายุไม่ต่ำกว่า ๑๕ ปีบริบูรณ์และมีความตั้งใจที่จะรับการฝึกอาชีพในสาขาวิชาที่สมัครผู้เข้าเรียนตามโครงการต่างๆ ของสถานศึกษา ให้สถานศึกษากำหนดคุณสมบัติเพิ่มเติมได้ตามความเหมาะสมของโครงการนั้นส่วนที่ ๒การรับผู้เข้าเรียน ข้อ๙ การรับผู้เข้าเรียนให้ทำการสอบคัดเลือกหรือคัดเลือกตามที่สถานศึกษากำหนดในกรณีที่มีการสอบคัดเลือกให้ปฏิบัติดังนี้(๑)ทำการสอบข้อเขียนในหมวดวิชาใด ๆ ตามความต้องการของสถานศึกษา หรือสถานประกอบการหากสถานศึกษาหรือสถานประกอบการจะทำการสอบความถนัดทางการเรียนวิชาชีพและสอบสัมภาษณ์ ด้วยก็ได้(๒)สถานศึกษาประกาศรับสมัคร ดำเนินการสอบและประกาศผลสอบตามวันและเวลาที่หน่วยงานต้นสังกัดกำหนด(๓)ถ้าเหตุการณ์เกี่ยวกับการสอบเป็นไปโดยปกติ ให้สถานศึกษาเก็บรักษาเอกสารเกี่ยวกับการสอบคัดเลือกไว้เป็นเวลาไม่น้อยกว่า๑ ปี นับแต่วันประกาศผลการสอบการรับผู้เข้าเรียนการศึกษาระบบทวิภาคีสถานประกอบการจะเป็นผู้สอบคัดเลือกหรือคัดเลือกผู้เข้าเรียนเองตามคุณสมบัติที่กำหนดและตามจำนวนที่ได้ตกลงร่วมกับสถานศึกษาหรือจะมอบให้สถานศึกษาเป็นผู้ดำเนินการ หรือดำเนินการร่วมกันก็ได้การรับผู้เข้าเรียนตามโครงการต่างๆ ของสถานศึกษาให้สถานศึกษาคัดเลือกตามคุณสมบัติที่กำหนดตามความเหมาะสมของโครงการนั้นข้อ๑๐ ให้มีการตรวจร่างกายโดยแพทย์ปริญญาเฉพาะผู้ที่ผ่านการสอบคัดเลือก หรือได้รับการคัดเลือกส่วนที่ ๓การเป็นนักเรียน ข้อ๑๑ ผู้เข้าเรียนจะมีสภาพเป็นนักเรียนเมื่อได้ขึ้นทะเบียนเป็นนักเรียนของสถานศึกษาสำหรับการศึกษาระบบทวิภาคีผู้เข้าเรียนต้องทำสัญญาการฝึกอาชีพกับสถานประกอบการการขึ้นทะเบียนเป็นนักเรียนและการทำสัญญาการฝึกอาชีพต้องกระทำด้วยตนเองพร้อมทั้งแสดงหลักฐานการสำเร็จการศึกษาตามวันเวลา ที่สถานศึกษาและสถานประกอบการกำหนด โดยชำระเงินค่าธรรมเนียมต่าง ๆ ตามที่สถานศึกษากำหนดทั้งนี้ให้เสร็จสิ้นก่อนวันเปิดภาคเรียนโดยมีผู้ปกครองซึ่งสถานศึกษาเชื่อถือมาให้คำรับรองและทำหนังสือมอบตัวในกรณีผู้เข้าเรียนที่บรรลุนิติภาวะสถานศึกษาอาจให้ผู้ปกครองมาทำหนังสือมอบตัวหรือดำเนินการในส่วนที่เกี่ยวข้องกับระเบียบนี้หรือไม่ก็ได้ให้สถานศึกษาจัดการประชุมชี้แจงผู้ปกครองและปฐมนิเทศนักเรียน เพื่อให้ทราบแนวทางการเรียน และกฎ ระเบียบ ข้อบังคับต่าง ๆ ที่เกี่ยวข้องข้อ๑๒ ให้สถานศึกษาออกบัตรประจำตัวให้แก่นักเรียนบัตรประจำตัวต้องระบุเลขที่ ชื่อสถานศึกษา รหัสสถานศึกษา ชื่อ ชื่อสกุลนักเรียน รหัสประจำตัวนักเรียนเลขประจำตัวประชาชน วันออกบัตร วันหมดอายุลายมือชื่อหัวหน้าสถานศึกษาหรือผู้ได้รับมอบหมายให้ทำการแทนและให้มีรูปถ่ายครึ่งตัวของนักเรียน หน้าตรง ไม่สวมหมวกไม่สวมแว่นตาสีดำแต่งเครื่องแบบนักเรียน ถ่ายไว้ไม่เกิน ๖ เดือน ติดลงในบัตรกับให้มีลายมือชื่อของนักเรียนให้มีตราของสถานศึกษาที่มุมใดมุมหนึ่งของรูปถ่ายนักเรียนโดยให้ติดที่รูปถ่ายบางส่วนบัตรประจำตัวนี้ให้มีอายุเท่ากับระยะเวลาที่มีสภาพนักเรียนในสถานศึกษาแห่งนั้นแต่ต้องไม่เกิน ๓ ปี นับแต่วันออกบัตร ถ้าบัตรประจำตัวหมดอายุในระหว่างที่ยังมีสภาพนักเรียนก็ให้สถานศึกษาต่ออายุบัตรเป็นปี ๆ ไปและให้ส่งคืนบัตรประจำตัวต่อสถานศึกษาเมื่อพ้นสภาพการเป็นนักเรียนสถานประกอบการจะใช้บัตรประจำตัวที่สถานศึกษาออกให้หรือจะออกให้ใหม่ตามความต้องการของสถานประกอบการก็ได้ข้อ๑๓ ให้สถานศึกษาแต่งตั้งครูที่ปรึกษาเพื่อทำหน้าที่ให้คำแนะนำเกี่ยวกับการเรียนให้คำปรึกษา ติดตามผลการเรียนและตักเตือนดูแลความประพฤติของนักเรียน และให้สถานประกอบการจัดให้มีผู้ควบคุมการฝึกของนักเรียนในสถานประกอบการส่วนที่ ๔การพ้นสภาพและคืนสภาพนักเรียน ข้อ๑๔ การพ้นสภาพนักเรียนเป็นไปตามกรณีใดกรณีหนึ่งต่อไปนี้(๑)สำเร็จการศึกษาตามหลักสูตร(๒)ลาออก(๓)ถึงแก่กรรม(๔)สถานศึกษาสั่งให้พ้นสภาพนักเรียนในกรณีใดกรณีหนึ่ง ต่อไปนี้ก.ขาดเรียน ขาดการฝึกอาชีพ ขาดการฝึกประสบการณ์ทักษะวิชาชีพหรือขาดการติดต่อกับสถานศึกษาหรือสถานประกอบการเกินกว่า ๑๕ วันติดต่อกันซึ่งสถานศึกษาหรือสถานประกอบการพิจารณาแล้วเห็นว่าไม่มีเหตุผลอันสมควรหรือมีพฤติกรรมอย่างอื่นที่แสดงว่าไม่มีความตั้งใจที่จะศึกษาเล่าเรียนหรือรับการฝึกอาชีพหรือรับการฝึกประสบการณ์ทักษะวิชาชีพข.ไม่ยื่นคำร้องขอกลับเข้าเรียนภายใน ๑๕ วันนับแต่วันถัดจากวันครบกำหนดลาพักการเรียนหรือการฝึกอาชีพตามข้อ ๒๐ค.ไม่มาติดต่อเพื่อรักษาสภาพนักเรียนตามข้อ ๒๗ง.ได้รับโทษจำคุก โดยคำพิพากษาถึงที่สุดให้จำคุกเว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษจ.ขาดพื้นความรู้ตามข้อ ๗ฉ.ขาดคุณสมบัติของผู้เข้าเรียนตามข้อ ๘ช.พ้นสภาพนักเรียนตามข้อ ๕๘ซ.พ้นสภาพนักเรียนตามข้อ ๕๙ข้อ๑๕ ผู้ที่พ้นสภาพนักเรียนตามข้อ ๑๔(๒) (๔) ก. ข. และ ค. ถ้าประสงค์จะขอคืนสภาพการเป็นนักเรียนจะต้องยื่นคำร้องขอต่อสถานศึกษาภายใน ๑ ปีนับแต่วันถัดจากวันพ้นสภาพนักเรียนเมื่อสถานศึกษาพิจารณาเห็นสมควรก็ให้รับเข้าเรียนได้ข้อ๑๖ การขอคืนสภาพการเป็นนักเรียนตามข้อ๑๕ ให้ปฏิบัติดังนี้(๑)ต้องเข้าเรียนภายในสัปดาห์แรกของภาคเรียน เว้นแต่กลับเข้าเรียนในภาคเรียนเดียวกัน(๒)ให้นำรายวิชาและจำนวนหน่วยกิตที่ได้ลงทะเบียนรายวิชาไว้มานับรวมเพื่อพิจารณาตัดสินการสำเร็จการศึกษาด้วยส่วนที่ ๕การพักการเรียน ข้อ๑๗ สถานศึกษาและสถานประกอบการอาจพิจารณาอนุญาตให้นักเรียนลาพักการเรียนหรือการฝึกอาชีพได้ตามที่เห็นสมควร เมื่อมีเหตุจำเป็นกรณีใดกรณีหนึ่งต่อไปนี้(๑)ได้รับทุนการศึกษาให้ไปศึกษา หรือดูงาน หรือเป็นตัวแทนของสถานศึกษาหรือสถานประกอบการ ในการเข้าร่วมประชุม หรือกรณีอื่น ๆ อันควรแก่การส่งเสริม(๒)เจ็บป่วยต้องพักรักษาตัวเป็นเวลานาน โดยมีคำรับรองของแพทย์ปริญญา(๓)กรณีลาพักเพื่อรับราชการทหารกองประจำการให้ลาพักได้จนกว่าจะได้รับการนำปลด(๔)เหตุจำเป็นอย่างอื่นตามที่สถานศึกษาและสถานประกอบการจะพิจารณาเห็นสมควรในกรณีที่มีนักเรียนลาพักการเรียนหรือการฝึกอาชีพตั้งแต่ต้นปีเป็นระยะเวลานานเกินกว่า ๑ ปี สถานศึกษาและสถานประกอบการอาจพิจารณารับนักเรียนอื่นเข้าเรียนหรือฝึกอาชีพแทนที่ได้ตามที่เห็นสมควรนักเรียนที่ลาพักการเรียนหรือการฝึกอาชีพต้องชำระเงินค่ารักษาสภาพนักเรียนและค่าธรรมเนียมต่างๆ ตามที่สถานศึกษากำหนด แต่ถ้านักเรียนได้ชำระเงินค่าธรรมเนียมต่าง ๆครบถ้วนสำหรับภาคเรียนนั้นแล้วไม่ต้องชำระเงินค่ารักษาสภาพนักเรียนสำหรับภาคเรียนนั้นอีกข้อ๑๘ นักเรียนที่ขออนุญาตลาพักการเรียนหรือการฝึกอาชีพต้องยื่นคำร้องเป็นลายลักษณ์อักษรต่อสถานศึกษา โดยมีผู้ปกครองเป็นผู้รับรองสำหรับผู้ที่บรรลุนิติภาวะจะมีผู้รับรองหรือไม่ก็ได้เมื่อได้รับอนุญาตแล้วจึงพักการเรียนหรือการฝึกอาชีพได้มิฉะนั้นจะถือว่าขาดเรียน เว้นแต่มีเหตุผลสมควรข้อ๑๙ การอนุญาตให้นักเรียนลาพักการเรียนหรือการฝึกอาชีพ ให้สถานศึกษาทำหลักฐานเป็นลายลักษณ์อักษรแจ้งให้ผู้ปกครองทราบเว้นแต่ผู้ที่บรรลุนิติภาวะที่ไม่มีผู้ปกครองมอบตัวให้แจ้งนักเรียนโดยตรงข้อ๒๐ นักเรียนที่ลาพักการเรียนหรือการฝึกอาชีพ เมื่อครบกำหนดเวลาที่ลาพักการเรียนหรือการฝึกอาชีพแล้วให้ยื่นคำร้องขอกลับเข้าเรียนพร้อมด้วยหลักฐานการอนุญาตให้ลาพักการเรียนหรือการฝึกอาชีพต่อสถานศึกษาภายใน๑๕ วัน นับแต่วันถัดจากวันครบกำหนดหากพ้นกำหนดนี้ให้ถือว่าพ้นสภาพนักเรียนเว้นแต่มีเหตุผลสมควรส่วนที่ ๖การลาออก ข้อ๒๑ นักเรียนที่ประสงค์จะลาออกจากการเป็นนักเรียนต้องให้ผู้ปกครองเป็นผู้รับรองการลาออก เว้นแต่ผู้ที่บรรลุนิติภาวะข้อ๒๒ นักเรียนที่ลาออกแล้วได้รับอนุญาตให้กลับเข้าเรียนในภาคเรียนเดียวกันให้ถือว่านักเรียนผู้นั้นมีสภาพนักเรียนมาตั้งแต่ต้นภาคเรียนนั้นทุกประการหมวด ๒การจัดการเรียน ส่วนที่ ๑การเปิดเรียน ข้อ๒๓ ให้สถานศึกษากำหนดวันเปิดและปิดภาคเรียนตามระเบียบกระทรวงศึกษาธิการว่าด้วยปีการศึกษา การเปิดและปิดสถานศึกษาหากสถานศึกษาใดจะกำหนดวันเปิดและปิดภาคเรียนแตกต่างไปจากระเบียบดังกล่าวให้ขออนุญาตต่อหน่วยงานต้นสังกัดข้อ๒๔ สถานศึกษาที่เปิดภาคเรียนฤดูร้อนให้ปฏิบัติตามระเบียบกระทรวงศึกษาธิการ ว่าด้วยการเปิดภาคเรียนฤดูร้อนในสถานศึกษาของกระทรวงศึกษาธิการส่วนที่ ๒การลงทะเบียนรายวิชา ข้อ๒๕ สถานศึกษาต้องกำหนดวันและเวลาให้นักเรียนลงทะเบียนรายวิชาต่างๆ ให้เสร็จก่อนวันเปิดภาคเรียนข้อ๒๖ สถานศึกษาอาจให้นักเรียนลงทะเบียนรายวิชาภายหลังกำหนดตามข้อ๒๕ ก็ได้โดยให้สถานศึกษากำหนดวันสิ้นสุดการลงทะเบียนตามที่เห็นสมควรแต่ต้องไม่เกิน ๑๕ วัน นับแต่วันเปิดภาคเรียนหรือไม่เกิน ๕ วันนับแต่วันเปิดภาคเรียนฤดูร้อนการลงทะเบียนรายวิชาตามวรรคหนึ่งนักเรียนต้องชำระค่าปรับตามที่สถานศึกษากำหนดข้อ๒๗ นักเรียนที่มิได้ลงทะเบียนรายวิชาภายในวันและเวลาที่สถานศึกษากำหนดตามข้อ๒๖ ถ้าประสงค์จะรักษาสภาพนักเรียน ต้องติดต่อรักษาสภาพนักเรียนภายใน ๑๕ วันนับแต่วันถัดจากวันสิ้นสุดการลงทะเบียน หากพ้นกำหนดนี้ให้ถือว่าพ้นสภาพนักเรียนเว้นแต่มีเหตุผลสมควรข้อ๒๘ การลงทะเบียนรายวิชาต้องได้รับความเห็นชอบจากครูที่ปรึกษาข้อ๒๙ นักเรียนต้องลงทะเบียนรายวิชาด้วยตนเองตามวันและเวลาที่สถานศึกษากำหนดในกรณีที่นักเรียนไม่สามารถมาลงทะเบียนรายวิชาด้วยตนเองได้จะมอบหมายให้ผู้อื่นมาลงทะเบียนแทนให้หัวหน้าสถานศึกษาพิจารณาเป็นราย ๆ ไปข้อ๓๐ นักเรียนลงทะเบียนรายวิชาได้ไม่เกินภาคเรียนละ๒๒ หน่วยกิต สำหรับการเรียนแบบเต็มเวลา และได้ไม่เกินภาคเรียนละ ๑๒ หน่วยกิตสำหรับการเรียนแบบไม่เต็มเวลา ส่วนการลงทะเบียนรายวิชาในภาคเรียนฤดูร้อนให้ลงทะเบียนได้ไม่เกิน ๑๒ หน่วยกิต เว้นแต่ได้รับอนุญาตจากหัวหน้าสถานศึกษาหากสถานศึกษามีเหตุผลและความจำเป็นในการให้นักเรียนลงทะเบียนรายวิชาที่แตกต่างไปจากเกณฑ์ข้างต้นอาจทำได้แต่ต้องไม่กระทบต่อมาตรฐานและคุณภาพการศึกษาข้อ๓๑ นักเรียนที่ขอโอนผลการเรียนรายวิชาตามข้อ๖๐ และข้อ ๖๑ ต้องลงทะเบียนเรียนรายวิชาในสถานศึกษาที่ขอสำเร็จการศึกษาไม่น้อยกว่า ๑ ภาคเรียนนักเรียนที่ขอเทียบโอนความรู้และประสบการณ์ตามข้อ๖๗ ต้องลงทะเบียนเรียนรายวิชาในสถานศึกษาที่ขอสำเร็จการศึกษาไม่น้อยกว่า ๑ ใน ๓ของจำนวนหน่วยกิตที่ระบุไว้ในหลักสูตรแต่ละประเภทวิชาและสาขาวิชาและตามแผนการเรียนที่สถานศึกษากำหนดส่วนที่ ๓การเปลี่ยน การเพิ่มและการถอนรายวิชา ข้อ๓๒ นักเรียนจะขอเปลี่ยนรายวิชาที่ได้ลงทะเบียนไว้แล้วหรือขอเพิ่มรายวิชาต้องกระทำภายใน ๑๕ วัน นับแต่วันเปิดภาคเรียน หรือภายใน ๕ วันนับแต่วันเปิดภาคเรียนฤดูร้อนส่วนการขอถอนรายวิชาต้องกระทำภายใน ๓๐ วันนับแต่วันเปิดภาคเรียน หรือภายใน ๑๐ วัน นับแต่วันเปิดภาคเรียนฤดูร้อนการถอนรายวิชาภายหลังกำหนดตามวรรคหนึ่งอาจกระทำได้ถ้าหัวหน้าสถานศึกษาพิจารณาเห็นว่ามีเหตุผลสมควรการขอเปลี่ยนขอเพิ่ม หรือขอถอนรายวิชา ต้องได้รับความเห็นชอบจากครูที่ปรึกษาและครูผู้สอนประจำรายวิชาข้อ๓๓ การถอนรายวิชาภายในกำหนด ตามข้อ๓๒ ให้ลงอักษร ถ.น. ในระเบียนแสดงผลการเรียนช่อง ผลการเรียนการถอนรายวิชาภายหลังกำหนดตามข้อ๓๒ และหัวหน้าสถานศึกษาพิจารณาเห็นว่ามีเหตุผลสมควรให้ลงอักษร ถ.น. ในระเบียนแสดงผลการเรียนช่อง ผลการเรียน แต่ถ้าหัวหน้าสถานศึกษาพิจารณาเห็นว่าไม่มีเหตุผลอันสมควร ให้ลงอักษร ถ.ล. ลงในระเบียนแสดงผลการเรียนช่อง ผลการเรียนส่วนที่ ๔การเรียนโดยไม่นับจำนวนหน่วยกิตมารวมเพื่อการสำเร็จการศึกษาตามหลักสูตร ข้อ๓๔ สถานศึกษาอาจอนุญาตให้นักเรียนลงทะเบียนเรียนรายวิชาใดวิชาหนึ่งเพื่อเป็นการเสริมความรู้โดยไม่นับจำนวนหน่วยกิตของรายวิชานั้นมารวมเพื่อการสำเร็จการศึกษาตามหลักสูตรได้ข้อ๓๕ เมื่อได้ทำการวัดและประเมินผลการเรียนแล้วได้ระดับผลการเรียนตั้งแต่๑.๐ ขึ้นไปถือว่าประเมินผ่านให้บันทึก ม.ก. ลงในระเบียนแสดงผลการเรียนช่องผลการเรียน ถ้าผลการประเมินไม่ผ่านไม่ต้องบันทึกรายวิชานั้นและให้ถือเป็นการสิ้นสุดสำหรับการเรียนรายวิชานั้นโดยไม่นับจำนวนหน่วยกิตมารวมเพื่อการสำเร็จการศึกษาตามหลักสูตรส่วนที่ ๕การนับเวลาเรียนเพื่อสิทธิในการเข้ารับการวัดผลปลายภาคเรียน ข้อ๓๖ นักเรียนต้องมีเวลาเรียนในแต่ละรายวิชาไม่ต่ำกว่าร้อยละ๘๐ ของเวลาเปิดเรียนเต็มสำหรับรายวิชานั้นจึงจะมีสิทธิ์เข้ารับการวัดผลปลายภาคเรียนในกรณีที่มีความจำเป็นอย่างแท้จริงหัวหน้าสถานศึกษาอาจพิจารณาผ่อนผันให้เป็นรายๆ ไปนักเรียนที่ไม่มีสิทธิ์เข้ารับการวัดผลปลายภาคเรียนตามวรรคหนึ่งจะขอประเมินเทียบโอนความรู้และประสบการณ์ตามข้อ ๖๗ ในภาคเรียนนั้นมิได้ข้อ๓๗ การนับเวลาเรียนให้ปฏิบัติดังนี้(๑)เวลาเปิดเรียนเต็มภาคเรียนละ ๑๘ สัปดาห์(๒)นักเรียนที่ย้ายสถานศึกษาระหว่างภาคเรียน ให้นำเวลาเรียนจากสถานศึกษาทั้งสองแห่งมารวมกัน(๓)นักเรียนที่ลาออกแล้วได้รับอนุญาตให้กลับเข้าเรียนในภาคเรียนเดียวกันให้นับเวลาเรียนที่เรียนแล้วมารวมกัน(๔)นักเรียนที่ลาพักการเรียน หรือการฝึกอาชีพในภาคเรียนใดได้รับอนุญาตให้กลับเข้าเรียนหรือฝึกอาชีพในภาคเรียนเดียวกัน ให้นับเวลาเรียนหรือฝึกอาชีพก่อนและหลังการลาพักการเรียนหรือการฝึกอาชีพในภาคเรียนนั้นมารวมกัน(๕)รายวิชาที่มีครูผู้สอน หรือครูฝึกตั้งแต่ ๒ คนขึ้นไป และแยกกันสอนให้นำเวลาเรียนที่เรียนกับครูผู้สอน หรือครูฝึกทุกคนมารวมกัน(๖)ถ้ามีการเปลี่ยนรายวิชา หรือเพิ่มรายวิชา ให้นับเวลาเรียนตั้งแต่เริ่มเรียนรายวิชาใหม่ส่วนที่ ๖การขออนุญาตเลื่อนการเข้ารับการวัดผลปลายภาคเรียน ข้อ๓๘ นักเรียนที่ไม่สามารถเข้ารับการวัดผลปลายภาคเรียนตามวันและเวลาที่สถานศึกษากำหนดหัวหน้าสถานศึกษาอาจอนุญาตให้เลื่อนการเข้ารับการวัดผลปลายภาคเรียนได้ในกรณีต่อไปนี้(๑)ประสบอุบัติเหตุ หรือเจ็บป่วยก่อน หรือระหว่างการเข้ารับการวัดผลปลายภาคเรียน(๒)ถูกควบคุมตัวโดยพนักงานเจ้าหน้าที่ตามกฎหมาย(๓)เป็นตัวแทนของสถานศึกษา หรือสถานประกอบการ ในการเข้าร่วมประชุมหรือกิจกรรมพิเศษอย่างอื่น โดยได้รับความยินยอมจากสถานศึกษา(๔)มีความจำเป็นอย่างอื่น โดยสถานศึกษาหรือสถานศึกษาและสถานประกอบการพิจารณาแล้วเห็นว่าเป็นความจำเป็นอย่างแท้จริงข้อ๓๙ นักเรียนที่ขออนุญาตเลื่อนการเข้ารับการวัดผลปลายภาคเรียนต้องยื่นคำร้องพร้อมทั้งหลักฐานประกอบต่อสถานศึกษาก่อนการวัดผลปลายภาคเรียนไม่น้อยกว่า๓ วัน หากไม่สามารถกระทำได้ให้หัวหน้าสถานศึกษาพิจารณาเป็นราย ๆ ไปกรณีที่หัวหน้าสถานศึกษาอนุญาตให้เลื่อนได้ให้บันทึก ม.ส. ลงในระเบียนแสดงผลการเรียนในช่อง ผลการเรียน และให้นักเรียนเข้ารับการวัดผลปลายภาคเรียนทดแทนภายใน๑๐ วัน นับแต่วันประกาศผลการเรียนหากไม่สามารถดำเนินการได้ให้หัวหน้าสถานศึกษาพิจารณาจัดการวัดผลปลายภาคเรียนทดแทนภายในกำหนดการวัดผลปลายภาคเรียนของภาคเรียนถัดไปการอนุญาตให้เลื่อนการเข้ารับการวัดผลปลายภาคเรียนให้สถานศึกษาทำเป็นลายลักษณ์อักษรมอบให้นักเรียนหมวด ๓การประเมินผลการเรียน ส่วนที่ ๑หลักการในการประเมินผลการเรียน ข้อ๔๐ ให้สถานศึกษาและสถานประกอบการมีหน้าที่และรับผิดชอบในการประเมินผลการเรียนข้อ๔๑ ให้ประเมินผลการเรียนเป็นรายวิชาตามระบบหน่วยกิต จำนวนหน่วยกิตของแต่ละรายวิชาให้ถือตามที่กำหนดไว้ในหลักสูตรข้อ๔๒ ให้สถานศึกษาและสถานประกอบการพิจารณาทำการประเมินผลการเรียนรายวิชาเมื่อสิ้นภาคเรียนหรือเมื่อสิ้นสุดการเรียน หรือการปฏิบัติงานในทุกรายวิชาสำหรับรายวิชาที่เรียนหรือฝึกปฏิบัติในสถานประกอบการให้ครูฝึกและครูนิเทศก์ร่วมกันประเมินผลการเรียนข้อ๔๓ ให้หน่วยงานต้นสังกัดร่วมกับสถานศึกษาดำเนินการส่งเสริมคุณภาพและควบคุมมาตรฐานการจัดการเรียนการสอนการวัดผลและการประเมินผลการเรียนส่วนที่ ๒วิธีการประเมินผลการเรียน ข้อ๔๔ ให้ประเมินผลการเรียนเป็นรายวิชาตามสภาพจริงต่อเนื่องตลอดภาคเรียนทั้งด้านความรู้ความสามารถ และคุณลักษณะอันพึงประสงค์จากกิจกรรมการเรียนการสอนการฝึกปฏิบัติและงานที่มอบหมายรวมทั้งการวัดผลปลายภาคเรียน ซึ่งครอบคลุมจุดประสงค์สมรรถนะรายวิชาและเนื้อหาวิชา โดยใช้เครื่องมือและวิธีการหลากหลายตามความเหมาะสมข้อ๔๕ ให้ใช้ตัวเลขแสดงระดับผลการเรียนในแต่ละรายวิชาดังต่อไปนี้๔.๐ หมายถึง ผลการเรียนอยู่ในเกณฑ์ดีเยี่ยม๓.๕ หมายถึง ผลการเรียนอยู่ในเกณฑ์ดีมาก๓.๐ หมายถึง ผลการเรียนอยู่ในเกณฑ์ดี๒.๕ หมายถึง ผลการเรียนอยู่ในเกณฑ์ดีพอใช้๒.๐ หมายถึง ผลการเรียนอยู่ในเกณฑ์พอใช้๑.๕ หมายถึง ผลการเรียนอยู่ในเกณฑ์อ่อน๑.๐ หมายถึง ผลการเรียนอยู่ในเกณฑ์อ่อนมาก๐ หมายถึง ผลการเรียนต่ำกว่าเกณฑ์ (ตก)ข้อ๔๖ รายวิชาใดที่แสดงระดับผลการเรียนตามข้อ ๔๕ไม่ได้ ให้ใช้ตัวอักษรต่อไปนี้ข.ร. หมายถึงขาดเรียน ไม่มีสิทธิ์เข้ารับการวัดผลปลายภาคเรียน เนื่องจากมีเวลาเรียนต่ำกว่าร้อยละ๘๐ โดยสถานศึกษาพิจารณาแล้วเห็นว่าไม่มีเหตุผลสมควรข.ป. หมายถึงขาดการปฏิบัติงาน หรือปฏิบัติงานไม่ครบโดยสถานศึกษาพิจารณาแล้วเห็นว่าไม่มีเหตุผลสมควรข.ส. หมายถึงขาดการวัดผลปลายภาคเรียน โดยสถานศึกษาพิจารณาแล้วเห็นว่าไม่มีเหตุผลสมควรถ.ล. หมายถึงถอนรายวิชาภายหลังกำหนด โดยสถานศึกษาพิจารณาแล้วเห็นว่าไม่มีเหตุผลสมควรถ.น. หมายถึงถอนรายวิชาภายในกำหนดท. หมายถึงทุจริตในการสอบ หรืองานที่มอบหมายให้ทำม.ส. หมายถึงไม่สมบูรณ์เนื่องจากไม่สามารถเข้ารับการวัดผลปลายภาคเรียนโดยได้รับอนุญาตจากหัวหน้าสถานศึกษาหรือไม่ส่งงานอันเป็นส่วนประกอบของการเรียนรายวิชาตามกำหนดม.ท. หมายถึงไม่สามารถเข้ารับการวัดผลปลายภาคเรียนทดแทนภายในเวลาที่สถานศึกษากำหนดผ. หมายถึงได้เข้าร่วมกิจกรรมตามกำหนด หรือผลการประเมินผ่านม.ผ. หมายถึงไม่เข้าร่วมกิจกรรม หรือผลการประเมินไม่ผ่านม.ก. หมายถึงการเรียนโดยไม่นับจำนวนหน่วยกิตมารวมเพื่อการสำเร็จการศึกษาตามหลักสูตรและผลการประเมินผ่านข้อ๔๗ ในกรณีต่อไปนี้ให้ระดับผลการเรียนเป็น๐ (ศูนย์) เฉพาะรายวิชา(๑)ได้ ข.ร.(๒)ได้ ข.ป.(๓)ได้ ข.ส.(๔)ได้ ถ.ล.(๕)ได้ ท.(๖)ได้ ม.ท.ข้อ๔๘ นักเรียนที่ทำการทุจริตหรือส่อเจตนาทุจริตในการสอบ หรืองานที่มอบหมายให้ทำในรายวิชาใดให้สถานศึกษาพิจารณาดำเนินการดังนี้(๑)ให้ได้คะแนน ๐ (ศูนย์) เฉพาะครั้งนั้น หรือ(๒)ให้ระดับผลการเรียนเป็น ๐ (ศูนย์) โดยบันทึก ท. ลงในระเบียนแสดงผลการเรียนช่องผลการเรียน ในรายวิชานั้น หรือ(๓)ดำเนินการตาม (๒)และตัดคะแนนความประพฤติตามระเบียบว่าด้วยการตัดคะแนนความประพฤติที่สถานศึกษากำหนดตามความร้ายแรงแล้วแต่กรณีข้อ๔๙ การคำนวณค่าระดับคะแนนเฉลี่ยให้ปฏิบัติดังนี้(๑)ให้นำผลบวกของผลคูณระหว่างจำนวนหน่วยกิตของแต่ละรายวิชากับระดับผลการเรียนหารด้วยผลบวกของจำนวนหน่วยกิตของแต่ละรายวิชาคิดทศนิยมสองตำแหน่งไม่ปัดเศษ(๒)ให้คำนวณค่าระดับคะแนนเฉลี่ย จากรายวิชาที่ได้ระดับผลการเรียนตามข้อ ๔๕ และข้อ ๔๗สำหรับรายวิชาที่นักเรียนเรียนซ้ำ เรียนแทน ให้ใช้ระดับผลการเรียนและนับจำนวนหน่วยกิตตามข้อ๕๐(๓)ให้คำนวณค่าระดับคะแนนเฉลี่ยดังนี้ก.ค่าระดับคะแนนเฉลี่ยประจำภาคเรียนคำนวณจากรายวิชาที่ได้ระดับผลการเรียนเฉพาะในภาคเรียนหนึ่ง ๆข.ค่าระดับคะแนนเฉลี่ยสะสมคำนวณจากรายวิชาที่เรียนมาทั้งหมดและได้ระดับผลการเรียนตั้งแต่สองภาคเรียนขึ้นไปข้อ๕๐ นักเรียนผู้ใดประสงค์จะเรียนซ้ำรายวิชาที่ได้ระดับผลการเรียนต่ำกว่า๒.๐ หรือเลือกเรียนรายวิชาอื่นแทนถ้าเป็นรายวิชาเลือกเพื่อประเมินปรับค่าระดับคะแนนเฉลี่ยสะสมให้สูงขึ้นให้สถานศึกษาหรือสถานประกอบการดำเนินการให้เรียนซ้ำ หรือเรียนแทนภายในเวลาก่อนสำเร็จการศึกษาการเรียนซ้ำรายวิชาให้นับจำนวนหน่วยกิตสะสมเพียงครั้งเดียวส่วนการเรียนแทนให้นับเฉพาะจำนวนหน่วยกิตของรายวิชาที่เรียนแทนเป็นจำนวนหน่วยกิตสะสมการนับจำนวนหน่วยกิตสะสมในกรณีนี้จะกระทำเมื่อนักเรียนได้ระดับผลการเรียน ตั้งแต่ ๒.๐ ขึ้นไปรายวิชาที่เรียนซ้ำหรือเรียนแทนแล้วได้ระดับผลการเรียน ๐ (ศูนย์) ให้ถือระดับผลการเรียนต่ำกว่า ๒.๐ตามเดิม ยกเว้นการได้ระดับผลการเรียน ๐ (ศูนย์) ตามข้อ ๔๘ (๒) หรือ (๓)ข้อ๕๑ กรณีตามข้อ ๕๐การคิดค่าระดับคะแนนเฉลี่ยสะสม ถ้าเป็นรายวิชาที่เรียนซ้ำให้นับจำนวนหน่วยกิตเป็นตัวหารเพียงครั้งเดียวส่วนการเรียนรายวิชาอื่นแทนให้นับเฉพาะจำนวนหน่วยกิตของรายวิชาที่เรียนแทนมาเป็นตัวหารข้อ๕๒ ผู้ที่ได้ ม.ส. ตามข้อ ๓๙และไม่สามารถเข้ารับการวัดผลปลายภาคเรียนทดแทนภายในเวลาที่สถานศึกษากำหนดให้สถานศึกษาบันทึก ม.ท. ลงในระเบียนแสดงผลการเรียนช่อง ผลการเรียน เว้นแต่ได้ ม.ส. ตามข้อ ๓๘ (๓)ให้หัวหน้าสถานศึกษาพิจารณาเป็นราย ๆ ไปกรณีผู้ที่ได้ม.ส.เนื่องจากไม่สามารถส่งงานอันเป็นส่วนประกอบของการเรียนรายวิชาได้ตามกำหนดให้นักเรียนส่งงานนั้นภายใน๑๐ วัน นับแต่วันประกาศผลการเรียนรายวิชา หากไม่สามารถดำเนินการได้ให้สถานศึกษาประเมินผลการเรียนจากคะแนนที่มีอยู่เว้นแต่มีเหตุจำเป็นที่หัวหน้าสถานศึกษาพิจารณาเห็นสมควร ทั้งนี้ให้ดำเนินการให้เสร็จสิ้นภายในกำหนดการวัดผลปลายภาคเรียนของภาคเรียนถัดไปข้อ๕๓ นักเรียนต้องเข้ารับการประเมินมาตรฐานวิชาชีพเมื่อนักเรียนได้ลงทะเบียนรายวิชาครบทุกรายวิชาตามหลักสูตรแต่ละประเภทวิชาและสาขาวิชาหรือตามระยะเวลาที่คณะกรรมการประเมินมาตรฐานวิชาชีพกำหนด ทั้งนี้ ให้เป็นไปตามหลักเกณฑ์และวิธีการที่สำนักงานคณะกรรมการการอาชีวศึกษากำหนดนักเรียนจะสำเร็จการศึกษาตามหลักสูตรได้จะต้องเข้ารับการประเมินมาตรฐานวิชาชีพและผลการประเมินผ่านเกณฑ์ที่กำหนดข้อ๕๔ นักเรียนต้องเข้าร่วมปฏิบัติกิจกรรมเสริมหลักสูตรที่สถานศึกษาจัดไม่น้อยกว่า๒ ชั่วโมงต่อสัปดาห์ ครบทุกภาคเรียนตามแผนการเรียนที่สถานศึกษากำหนดโดยมีเวลาเข้าร่วมปฏิบัติกิจกรรมไม่น้อยกว่าร้อยละ๖๐ ของเวลาที่จัดกิจกรรมในแต่ละภาคเรียนเมื่อนักเรียนได้เข้าร่วมปฏิบัติกิจกรรมครบถ้วนตามเกณฑ์ในภาคเรียนใดถือว่าประเมินผ่านในภาคเรียนนั้นให้บันทึกชื่อกิจกรรมและตัวอักษร ผ. ในระเบียนแสดงผลการเรียนช่อง ผลการเรียน ซึ่งหมายถึง ผ่านหากนักเรียนเข้าร่วมปฏิบัติกิจกรรมไม่ครบตามเกณฑ์ในภาคเรียนใดให้สถานศึกษาพิจารณามอบงานหรือกิจกรรมในส่วนที่นักเรียนผู้นั้นไม่ได้เข้าร่วมปฏิบัติให้ปฏิบัติให้ครบถ้วนภายในเวลาที่สถานศึกษากำหนดเมื่อนักเรียนดำเนินการครบถ้วนแล้วถือว่าประเมินผ่านแล้วจึงบันทึกชื่อกิจกรรมและตัวอักษร ผ. ในระเบียนแสดงผลการเรียนของภาคเรียนนั้นซึ่งหมายถึงผ่านถ้านักเรียนดำเนินการไม่ครบถ้วนถือว่าประเมินไม่ผ่าน ให้บันทึกชื่อกิจกรรมและตัวอักษร ม.ผ. ซึ่งหมายถึง ไม่ผ่านให้นักเรียนที่เข้าฝึกอาชีพหรือฝึกประสบการณ์ทักษะวิชาชีพในสถานประกอบการเข้าร่วมปฏิบัติกิจกรรมที่สถานประกอบการจัดตามเกณฑ์และข้อตกลงร่วมกันระหว่างสถานศึกษากับสถานประกอบการส่วนที่ ๓การตัดสินผลการเรียน ข้อ๕๕ การตัดสินผลการเรียนให้ดำเนินการดังนี้(๑)ตัดสินผลการเรียนเป็นรายวิชา(๒)รายวิชาที่มีระดับผลการเรียนตั้งแต่ ๑.๐ ขึ้นไปถือว่าประเมินผ่านและให้นับจำนวนหน่วยกิตของรายวิชานั้นเป็นจำนวนหน่วยกิตสะสม(๓)เมื่อได้ประเมินผลการเรียนแล้ว นักเรียนที่มีระดับผลการเรียน ๐ (ศูนย์) ตามข้อ ๔๕ ให้นักเรียนรับการประเมินใหม่ได้อีก๑ ครั้ง ภายในเวลาที่สถานศึกษา หรือสถานประกอบการกำหนดไม่เกิน ๑๐ วันนับแต่วันประกาศผลการเรียนรายวิชาเว้นแต่มีเหตุจำเป็นที่หัวหน้าสถานศึกษาพิจารณาเห็นสมควรหากผลการประเมินใหม่ไม่ผ่าน ถ้าเป็นรายวิชาบังคับให้เรียนซ้ำรายวิชานั้นถ้าเป็นรายวิชาเลือกจะเรียนซ้ำ หรือเรียนรายวิชาอื่นแทนก็ได้ จำนวนหน่วยกิตต้องไม่น้อยกว่ารายวิชาที่เรียนแทนและให้ลงหมายเหตุในระเบียนแสดงผลการเรียนว่าให้เรียนแทนรายวิชาใด(๔)การประเมินใหม่ตาม (๓) ให้ระดับผลการเรียนได้ไม่เกิน ๑.๐ข้อ๕๖ การตัดสินผลการเรียนเพื่อสำเร็จการศึกษาตามหลักสูตรให้ถือตามเกณฑ์ต่อไปนี้(๑)ได้รายวิชาและจำนวนหน่วยกิตสะสมในหมวดวิชาทักษะชีวิตหมวดวิชาทักษะวิชาชีพและหมวดวิชาเลือกเสรีครบถ้วนตามที่กำหนดไว้ในหลักสูตรแต่ละประเภทวิชาและสาขาวิชาและตามแผนการเรียนที่สถานศึกษากำหนด(๒)ได้ค่าระดับคะแนนเฉลี่ยสะสมไม่ต่ำกว่า ๒.๐๐(๓)ผ่านเกณฑ์การประเมินมาตรฐานวิชาชีพ(๔)ได้เข้าร่วมปฏิบัติกิจกรรมเสริมหลักสูตรและ ผ่าน ทุกภาคเรียนตามแผนการเรียนที่สถานศึกษากำหนดข้อ๕๗ ให้หัวหน้าสถานศึกษาเป็นผู้อนุมัติผลการเรียนและการสำเร็จการศึกษาตามหลักสูตรข้อ๕๘ เมื่อนักเรียนได้ลงทะเบียนรายวิชาครบ๒ ภาคเรียน และได้รับการประเมินใหม่แล้วหากได้ค่าระดับคะแนนเฉลี่ยสะสมต่ำกว่า ๑.๕๐ให้สถานศึกษาพิจารณาว่าควรให้เรียนต่อไปหรือให้พ้นสภาพนักเรียนเมื่อได้ลงทะเบียนรายวิชาครบ๔ ภาคเรียน และได้รับการประเมินใหม่แล้ว หากได้ค่าระดับคะแนนเฉลี่ยสะสมต่ำกว่า๑.๗๕ ให้สถานศึกษาพิจารณาว่าควรให้เรียนต่อไป หรือให้พ้นสภาพนักเรียนเมื่อได้ลงทะเบียนรายวิชาครบ๖ ภาคเรียน และได้รับการประเมินใหม่แล้ว หากได้ค่าระดับคะแนนเฉลี่ยสะสมต่ำกว่า๑.๙๐ ให้สถานศึกษาพิจารณาว่าควรให้เรียนต่อไป หรือให้พ้นสภาพนักเรียนข้อ๕๙ นักเรียนที่เรียนแบบเต็มเวลาและได้ลงทะเบียนรายวิชารวม๖ ภาคเรียนแล้วแต่ยังไม่เข้าเกณฑ์การสำเร็จการศึกษาตามหลักสูตรข้อ ๕๖ให้สถานศึกษาพิจารณาว่าควรให้เรียนต่อไปหรือให้พ้นสภาพนักเรียน ทั้งนี้ ให้เรียนได้ไม่เกิน ๑๒ ภาคเรียนนับตั้งแต่วันขึ้นทะเบียนเป็นนักเรียนโดยไม่นับภาคเรียนที่ลาพักการเรียนนักเรียนที่เรียนแบบไม่เต็มเวลาและได้ลงทะเบียนรายวิชาครบทุกภาคเรียนตามแผนการเรียนที่สถานศึกษากำหนดแล้วแต่ยังไม่เข้าเกณฑ์การสำเร็จการศึกษาตามหลักสูตรข้อ ๕๖ให้สถานศึกษาพิจารณาว่าควรให้เรียนต่อไป หรือให้พ้นสภาพนักเรียน ทั้งนี้ให้เรียนได้ไม่เกิน ๑๖ ภาคเรียนนับตั้งแต่วันขึ้นทะเบียนเป็นนักเรียนโดยไม่นับภาคเรียนที่ลาพักการเรียนส่วนที่ ๔การเทียบโอนผลการเรียนรู้ ข้อ๖๐ การโอนผลการเรียนสำหรับนักเรียนจากสถานศึกษาซึ่งใช้หลักสูตรนี้ให้สถานศึกษาที่รับนักเรียนเข้าเรียนรับโอนผลการเรียนทุกรายวิชานอกจากรายวิชาที่ได้ระดับผลการเรียนต่ำกว่า ๒.๐ สถานศึกษาจะรับโอนหรือจะทำการประเมินใหม่จนเห็นว่าได้ผลการเรียนถึงเกณฑ์มาตรฐานของสถานศึกษาแล้วจึงรับโอนผลการเรียนรายวิชานั้นก็ได้ข้อ๖๑ สถานศึกษาจะรับโอนผลการเรียนรายวิชาจากหลักสูตรอื่นซึ่งไม่ต่ำกว่าระดับประกาศนียบัตรวิชาชีพได้ตามเงื่อนไขต่อไปนี้(๑)เป็นรายวิชาหรือกลุ่มวิชาที่มีจุดประสงค์และเนื้อหาใกล้เคียงกันไม่ต่ำกว่าร้อยละ๖๐ และมีจำนวนหน่วยกิตไม่น้อยกว่าหน่วยกิตของรายวิชาที่ระบุไว้ในหลักสูตร(๒)รายวิชาที่ได้ระดับผลการเรียนตั้งแต่ ๒.๐ ขึ้นไปโดยสถานศึกษาจะรับโอนผลการเรียนหรือจะทำการประเมินใหม่แล้วจึงรับโอนรายวิชานั้นก็ได้ข้อ๖๒ เมื่อนักเรียนขอโอนผลการเรียนรายวิชาให้สถานศึกษาดำเนินการให้แล้วเสร็จก่อนการวัดผลปลายภาคเรียนภาคเรียนแรกที่นักเรียนเข้าเรียนข้อ๖๓ การบันทึกผลการเรียนตามข้อ ๖๐และข้อ ๖๑ ลงในระเบียนแสดงผลการเรียนให้ใช้รหัสวิชาและชื่อรายวิชาตามหลักสูตรนี้โดยแสดงหมายเหตุว่าเป็นรายวิชาที่รับโอนผลการเรียนข้อ๖๔ สถานศึกษาจะอนุญาตให้นักเรียนไปเรียนรายวิชาบางรายวิชาจากสถานศึกษาแห่งอื่นในกรณีที่สถานศึกษาไม่สามารถเปิดทำการสอนในรายวิชานั้นได้โดยสถานศึกษาพิจารณารายละเอียดเกี่ยวกับเนื้อหาของหลักสูตรตามที่เห็นสมควรและให้สถานศึกษาทั้งสองแห่งทำความตกลงร่วมกันในการจัดสอนและรับโอนผลการเรียนข้อ๖๕ ในกรณีสถานศึกษาอนุญาตให้นักเรียนไปเรียนจากสถานศึกษาแห่งอื่นตามข้อ๖๔ ให้สถานศึกษาพิจารณารับโอนผลการเรียนดังนี้(๑)รับโอนรายวิชาที่มีผลการเรียนตั้งแต่ ๒.๐ ขึ้นไป หรือ(๒)รายวิชาที่ได้ระดับผลการเรียนต่ำกว่า ๒.๐ สถานศึกษาอาจรับโอนผลการเรียน หรือไม่ก็ได้ให้อยู่ในดุลพินิจของสถานศึกษาทั้งนี้ให้สถานศึกษาแจ้งให้นักเรียนทราบก่อนที่จะอนุญาตให้ไปเรียนการบันทึกผลการเรียนลงในระเบียนแสดงผลการเรียนให้ใช้รหัสวิชา และชื่อรายวิชาของหลักสูตรนี้โดยระบุว่ารับโอนผลการเรียนข้อ๖๖ กรณีที่มีการประเมินใหม่ตามข้อ ๖๐และข้อ ๖๑ ระดับผลการเรียนให้เป็นไปตามที่ได้จากการประเมินใหม่แต่ต้องไม่สูงไปกว่าเดิมข้อ๖๗ นักเรียนที่มีความรู้และประสบการณ์ในงานอาชีพหรือฝึกงานในสถานประกอบการหรือทำงานในอาชีพนั้นอยู่แล้วหรือมีความรู้ในรายวิชาตรงตามหลักสูตรมาก่อนเข้าเรียนหรือเข้าเรียนแล้วแต่ได้เรียนหรือฝึกปฏิบัติในสถานประกอบการจะขอประเมินเทียบโอนความรู้และประสบการณ์เพื่อนับจำนวนหน่วยกิตสะสมสำหรับรายวิชานั้นก็ได้โดยเทียบโอนได้ไม่เกิน ๒ ใน ๓ของจำนวนหน่วยกิตตามหลักสูตรแต่ละประเภทวิชาและสาขาวิชาและตามแผนการเรียนที่สถานศึกษากำหนดการเทียบโอนความรู้และประสบการณ์ให้เป็นไปตามหลักเกณฑ์และแนวปฏิบัติที่คณะกรรมการการอาชีวศึกษากำหนดถ้าผลการประเมินไม่ผ่านนักเรียนสามารถลงทะเบียนเรียนปกติในภาคเรียนนั้น หรือขอประเมินเทียบโอนความรู้และประสบการณ์ในภาคเรียนต่อไปก็ได้ข้อ๖๘ นักเรียนที่สถานศึกษาให้พ้นสภาพนักเรียนตามข้อ๕๘ หรือข้อ ๕๙ แล้วสอบเข้าเรียนใหม่ในสถานศึกษาเดิม หรือสถานศึกษาแห่งใหม่ได้ให้สถานศึกษารับโอนผลการเรียนเฉพาะรายวิชาที่ยังปรากฏอยู่ในหลักสูตรนี้และได้ระดับผลการเรียนตั้งแต่ ๒.๐ ขึ้นไปหมวด ๔เอกสารการศึกษา ข้อ๖๙ สถานศึกษาต้องจัดให้มีเอกสารการศึกษาดังต่อไปนี้(๑)ระเบียนแสดงผลการเรียนตามแบบที่กำหนดท้ายระเบียบนี้ใช้ชื่อย่อว่า รบ. ๑ ปวช.๕๖ และต้องเก็บรักษาไว้ตลอดไปการจัดทำระเบียนแสดงผลการเรียนให้หัวหน้างานทะเบียนเป็นผู้จัดทำ ลงลายมือชื่อพร้อมทั้งวัน เดือน ปีและให้หัวหน้าสถานศึกษาเป็นผู้ลงนามรับรองผลการเรียนและการสำเร็จการศึกษาตามหลักสูตร(๒)ระเบียนแสดงผลการเรียนฉบับภาษาอังกฤษตามแบบที่กำหนดท้ายระเบียบนี้และต้องเก็บรักษาไว้ตลอดไปการจัดทำระเบียนแสดงผลการเรียนฉบับภาษาอังกฤษให้หัวหน้างานทะเบียนเป็นผู้จัดทำลงลายมือชื่อพร้อมทั้ง วัน เดือน ปีและให้หัวหน้าสถานศึกษาเป็นผู้ลงนามรับรองผลการเรียนและการสำเร็จการศึกษาตามหลักสูตร(๓)แบบรายงานผลการเรียนของผู้ที่สำเร็จการศึกษาตามแบบที่กำหนดท้ายระเบียบนี้ ใช้ชื่อย่อว่ารบ.๒ ปวช.๕๖ และต้องเก็บรักษาไว้ตลอดไป(๔)ประกาศนียบัตร และวุฒิบัตร ตามแบบที่กำหนดท้ายระเบียบนี้(๕)สมุดประเมินผลการเรียนรายวิชาและหลักฐานเกี่ยวกับการประเมินผลการเรียนในแบบอื่นสมุดบันทึกการฝึกประสบการณ์ทักษะวิชาชีพหรือสมุดบันทึกการปฏิบัติงานหรือสมุดรายงานของนักเรียน(๖)ใบรับรองสภาพการเป็นนักเรียนและใบรับรองผลการเรียนตามแบบที่กำหนดท้ายระเบียบนี้ข้อ๗๐ ให้สถานศึกษาเก็บรักษากระดาษคำตอบและหลักฐานการประเมินผลการเรียนไว้เป็นเวลาไม่น้อยกว่า ๑ ปีการศึกษาข้อ๗๑ ให้สถานศึกษาแจ้งผลการเรียนของนักเรียนให้นักเรียนและผู้ปกครองทราบทุกภาคเรียนข้อ๗๒ ให้ใช้สำเนาระเบียนแสดงผลการเรียนและสำเนาระเบียนแสดงผลการเรียนฉบับภาษาอังกฤษ เป็นเอกสารรับรองผลการเรียนข้อ๗๓ ให้สถานศึกษาออกสำเนาระเบียนแสดงผลการเรียนสำเนาระเบียนแสดงผลการเรียนฉบับภาษาอังกฤษ ประกาศนียบัตร และวุฒิบัตรแก่ผู้สำเร็จการศึกษาข้อ๗๔ การทำสำเนาระเบียนแสดงผลการเรียนจะใช้วิธีพิมพ์ใหม่ หรือสำเนาเอกสารตามต้นฉบับก็ได้ แล้วให้เขียนหรือประทับตรา สำเนาถูกต้อง ส่วนการทำสำเนาระเบียนแสดงผลการเรียนฉบับภาษาอังกฤษจะใช้วิธีพิมพ์ใหม่หรือสำเนาเอกสารตามต้นฉบับก็ได้แล้วให้เขียนหรือประทับตรา CERTIFIED TRUE COPYให้หัวหน้างานทะเบียนหรือผู้ที่ได้รับมอบหมายให้ทำการแทนลงลายมือชื่อรับรองสำเนาพร้อมทั้ง วัน เดือน ปีที่ออกสำเนา และหัวหน้าสถานศึกษาหรือผู้ได้รับมอบหมายลงลายมือชื่อกำกับที่รูปถ่ายข้อ๗๕ นักเรียนที่ต้องการใบรับรองสภาพการเป็นนักเรียนหรือใบรับรองผลการเรียนจากสถานศึกษาให้สถานศึกษาออกใบรับรองสภาพการเป็นนักเรียนหรือใบรับรองผลการเรียน แล้วแต่กรณี ใบรับรองนี้มีอายุ ๖๐ วันโดยให้สถานศึกษากำหนดวันหมดอายุไว้ด้วยหมวด ๕บทเฉพาะกาล ข้อ๗๖ สถานศึกษาใดที่มีนักเรียนกำลังศึกษาตามหลักสูตรประกาศนียบัตรวิชาชีพ พุทธศักราช ๒๕๔๕ (ปรับปรุง พ.ศ. ๒๕๔๖)ให้ถือปฏิบัติตามระเบียบกระทรวงศึกษาธิการว่าด้วยการจัดการศึกษาตามหลักสูตรประกาศนียบัตรวิชาชีพ พุทธศักราช ๒๕๔๕ พ.ศ. ๒๕๕๔และระเบียบกระทรวงศึกษาธิการว่าด้วยการประเมินผลการเรียนตามหลักสูตรประกาศนียบัตรวิชาชีพพุทธศักราช ๒๕๔๕ พ.ศ. ๒๕๔๗ ที่ใช้บังคับอยู่เดิมจนกว่านักเรียนจะสำเร็จการศึกษาข้อ๗๗ สถานศึกษาใดที่จัดการศึกษาตามหลักสูตรประกาศนียบัตรวิชาชีพพุทธศักราช ๒๕๕๖ และได้ดำเนินการตามระเบียบกระทรวงศึกษาธิการว่าด้วยการจัดการศึกษาและการประเมินผลการเรียนตามหลักสูตรประกาศนียบัตรวิชาชีพพุทธศักราช ๒๕๕๖ พ.ศ. ๒๕๕๖ ไปแล้วก่อนระเบียบนี้ใช้บังคับถือว่าการดำเนินการที่ผ่านมานั้นมีผลโดยสมบูรณ์ประกาศ ณ วันที่ ๒๐มิถุนายน พ.ศ. ๒๕๕๙พลเอก ดาว์พงษ์ รัตนสุวรรณรัฐมนตรีว่าการกระทรวงศึกษาธิการวิศนี/ปริยานุช/จัดทำ๑๔ กันยายน๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๒๐๐ ง/หน้า ๑/๘ กันยายน ๒๕๕๙